smcproject/ml-wiki-sentences huggingface dataset:
എന്റമീബ ഹിസ്റ്റോലിറ്റിക്ക Entamoeba histolytica അവായവരീതിയിൽ ജീവിക്കുന്ന പരാദമായ അമീബൊസോവ ആയ എന്റമീബ ജനുസിൽപ്പെട്ട സുക്ഷ്മാണുവാണ്.
മനുഷ്യരേയും മറ്റു പ്രിമേറ്റുകളേയും ബാധിച്ച് അമീബിയാസിസ് ഉണ്ടാക്കുന്നു.
ലോകവാപകമായി അഞ്ചുകോടി പേരിലാണു വർഷംതോറും ഈ സൂക്ഷമാണു മാരകമായ ഈ രോഗം വരുത്തിവയ്ക്കുന്നത്.
മുമ്പ് കരുതിയിരുന്നത് ലോകത്തെ10% പേർക്കാണ് ഈ അണുബാധയുണ്ടാകുന്നത് എന്നായിരുന്നു.
പക്ഷെ, ഇതിൽ 90% അണുബാധയും എന്റമീബെ ഡിസ്പാർ എന്ന മറ്റൊരു സ്പീഷിസ് ബാക്ടീരിയ കാരണമാണെന്നു കണ്ടെത്തി.
സസ്തനികളായ നായക്കും പൂച്ചയ്ക്കും ഈ ബാക്ടീരിയ മൂലമുള്ള അണുബാധയുണ്ടാവാം.
പക്ഷെ ഇവ മനുഷ്യരിൽ രോഗം പരത്തുന്നതായി കണ്ടെത്താനായിട്ടില്ല.
The word histolysis literally means disintegration and dissolution of organic tissues.
ഈ രോഗാണുവിന്റെ ജീവിതചക്രത്തിലെ റ്റ്രോഫൊസൊയിറ്റ് ഘട്ടം അത് അതിന്റെ ആതിഥേയജീവിയുടെ ഉള്ളിലോ അയഞ്ഞ മലത്തിലോ ആയിരിക്കും; ഈ സൂക്ഷ്മാണുവിന്റെ സിസ്റ്റുകൾ (മുട്ടകൾ) ആതിഥേയജീവിയുടെ ശരീരത്തിനുവെളിയിലുള്ള ജലത്തിലോ മണ്ണിലോ ആഹാരത്തിലോ അതിജീവിക്കുന്നു.
പ്രത്യേകിച്ചും ഈർപ്പമുള്ള സാഹചര്യങ്ങളിൽ.
ഒരാൾ എന്റമീബ അടങ്ങിയ മലവുമായി ഏതെങ്കിലും രീതിയിൽ ബന്ധപ്പെട്ട വസ്തു തന്റെ വായിൽ എത്തിപ്പെടുമ്പോൾ ആണിതു ബാധിക്കുക.
ഇതിനായി അയാൾ ഈ രോഗാണുകൊണ്ട് മലിനമായ എന്തെങ്കിലും ആഹാരമായി കഴിച്ചാൽ മതി.
മലിനമായ ജലം, ആഹാരം എന്നിവ നേരിട്ടോ അയാൾ മലിനമായ തന്റെ കൈകളോ നഖമോ ഉപയോഗിക്കുമ്പോഴോ അയാളുടെ ശരീരത്തിനകത്ത് ആയ വഴി ഈ രോഗാണുവോ അതിന്റെ സിസ്റ്റോ  കടക്കുന്നു.
സിസ്റ്റുകൾ (മുട്ടകൾ) ഉയർന്ന താപനിലയിലും താഴ്ന്ന താപനിലയിലും നിലനിൽക്കില്ല.
ആതിഥേയജീവിയുടെ ശരീരത്തിനുവെളിയിൽ ഈ സൂക്ഷ്മാണുവിനു ഏതാനും മാസങ്ങൾ മാത്രമേ നിലനിൽക്കാനുമാകൂ.
സിസ്റ്റുകൾ ഒരു ജീവിയുടെ ശരീരത്തിനുള്ളിൽ ചെന്നാലുടനേ അതിന്റെ സിസ്റ്റിൽ നിന്നും റ്റ്രോഫോസോയിറ്റ് പുറത്തുവരുന്നു.
ഇത് രോഗിയുടെ ദഹനവ്യവസ്ഥയിലേയ്ക്ക് (കുടലിലേയ്ക്ക്) കടക്കുന്നു.
1875ൽ ലോഷ് (Lösch) ആണു എന്റമീബ ഹിസ്റ്റോലിറ്റിക്കയുടെ അണുബാധയെപ്പറ്റി ആദ്യമായി റിപ്പോർട്ട് ചെയ്തത്.
1903ൽ ഫ്രിറ്റ്സ് ഷൗഡിൻ ( Fritz Schaudinn) ആണ് ഈ സൂക്ഷ്മജീവിക്ക് ഈ ലാറ്റിൻ നാമം നൽകിയത്.
എന്റമീബ ഹിസ്റ്റോലിറ്റിക്ക E. histolytica , അതിന്റെ പേരു പോലെ ( histo – lytic = കലകൾ നശിപ്പിക്കുന്നത്), ഒരു രോഗകാരിയായ സൂക്ഷ്മജീവിയാണിത്.
ഇതിന്റെ ബാധയ്ക്ക് ലക്ഷണങ്ങൾ കുറവാണ്.
എന്നാൽ വയറുകടിക്കും (അമീബിക് ഡിസന്ററിക്കും) കരൾ രോഗത്തിനും (liver abscess) കാരണമാകാം.
ശക്തിയായ  വയറുകടി, രക്തം കലർന്ന വയറിളക്കം, ഭാരം കുറയുക, തളർച്ച, വയറുവേദന, അമീബോമ എന്നിവയാണു ലക്ഷണങ്ങളായി കാണുക.
അമീബയ്ക്ക് നമ്മുടെ കുടലിന്റെ ഭിത്തി തുളച്ചുകയറി രക്തക്കുഴലിലേയ്ക്കു കടക്കാനാകും.
ഇതുമൂലം കുടലിന്റെ ഭിത്തിയിൽ വ്രണങ്ങളും കുടൽസംബന്ധമായ പ്രയാസങ്ങളുമുണ്ടാകാം.
അവിടെനിന്നും ഈ സൂക്ഷ്മജീവിക്ക് നമ്മുടെ ശരീരത്തിലെ പ്രധാന അവയങ്ങളിലെത്താനാവും.
മിക്കപ്പോഴും കരളിൽ അവ എത്തിച്ചേരുന്നു.
ചിലപ്പോൾ, ശ്വാസകോസങ്ങൾ, തലച്ചോറ്, പ്ലീഹ തുടങ്ങിയ അവയവങ്ങളിലുമെത്താം.
എന്റമീബ ഹിസ്റ്റോലിറ്റിക്കയുടെ ഇത്തരം  സഞ്ചാരഫലമായി കരളിൽ പഴുപ്പുനിറഞ്ഞ പരുക്കൾ (കുരു) ഉണ്ടാകാനിടയുണ്ട്.
ഈ സ്ഥിതി ശരിയായവിധം ചികിത്സിച്ചില്ലെങ്കിൽ വളരെ അപ്കടകരമായ സ്ഥിതിവിശേഷമായി ഇത് മാറാനിടയുണ്ട്.
അമീബയുടെ കോശദ്രവത്തിനകത്ത് അതു ഭക്ഷിച്ച ചുവന്ന രക്താണുവിനെ കാണാൻ കഴിഞ്ഞിട്ടുണ്ട്.
ഈ രോഗാണുവിന്റെ ആക്രമണത്തിനിരയാകേണ്ടിവരുന്ന വ്യക്തികൾ
ഉഷ്ണമേഖലാപ്രദേശത്തു ശുചിയല്ലാത്ത അവസ്ഥയിൽ താമസിക്കുന്നവരും വിനോദസഞ്ചാരികളും അടുത്തകാലത്തു ആ രാജ്യത്തേയ്ക്കു മറ്റു ദേശങ്ങളിൽനിന്നെത്തിയവരും മറ്റും ഈ സൂക്ഷ്മാണു കാരണമായ രോഗത്തിനിരയാകാറുണ്ട്.
ജീനോം രോഗശാസ്ത്രം രോഗകാരിയുമായുള്ള സമ്പർക്കം രോഗം കണ്ടെത്തൽ Amoebic intestinal ulcer caused by E. histolytica Trophozoites of E. histolytica with ingested erythrocytes E. histolytica cyst Immature E. histolytica cyst (mature cysts have 4 nuclei) Multiplication by binary fission E. hystolytica drawing ചികിത്സ ഊനഭംഗം
Several other genes involved in both mitotic and meiotic HR are also present in E. histolytica .
HR is enhanced under stressful growth conditions (serum starvation) concomitant with the up-regulation of HR-related genes.
Also, UV irradiation induces DNA damage in E. histolytica trophozoites and activates the recombinational DNA repair pathway.
In particular, expression of the Rad51 recombinase is increased about 15-fold by UV treatment.
ഇതും കാണൂ List of parasites (human) അവലംബം
എന്ററോസെലെ
ചെറുകുടലുകളും പെരിറ്റോണിയവും യോനി യിലെ കനാലിലേക്ക് തുളച്ചുകയറുന്നതാണ് എന്ററോസെലെ .
ഇത് സ്മോൾ ബവെൽ പ്രൊലാപ്സ് (Small bowel prolapse) എന്നും അറിയപ്പെടുന്നു.
ഇത് ട്രാൻസ് വജൈനലായോ അല്ലെങ്കിൽ ലാപ്രോസ്കോപ്പി വഴിയോ ചികിത്സിക്കാം.
ഒരു എന്ററോസെൽ മലാശയത്തെ തടസ്സപ്പെടുത്തുകയും ചെയ്തേക്കാം, ഇത് മലവിസർജ്ജനം തടസ്സപ്പെടുത്തുന്നതിന്റെ ലക്ഷണങ്ങളിലേക്ക് നയിക്കുന്നു.
ഗൈനക്കോളജിക്കൽ ക്യാൻസറിനുള്ള ചികിത്സയ്ക്ക് ശേഷം എന്ററോസെലെസ് ഉണ്ടാകാം.
പെൽവിക് തറയിൽ സമ്മർദ്ദം ചെലുത്തുന്ന പ്രസവം, വാർദ്ധക്യം, മറ്റ് പ്രക്രിയകൾ എന്നിവ പെൽവിക് അവയവങ്ങളെ പിന്തുണയ്ക്കുന്ന പേശികളെയും ലിഗമെന്റുകളെയും ദുർബലപ്പെടുത്തിയേക്കാം, ഇത് ചെറുകുടൽ പ്രോലാപ്‌സ് ഉണ്ടാകാനുള്ള സാധ്യത കൂടുതലാണ്.
പെൽവിക് തറയിലെ സമ്മർദ്ദം വർദ്ധിക്കുന്നതാണ് ഏതെങ്കിലും തരത്തിലുള്ള പെൽവിക് അവയവങ്ങളുടെ പ്രോലാപ്സിന്റെ പ്രധാന കാരണം.
ചെറുകുടൽ പ്രോലാപ്സിനോ മറ്റ് തരത്തിലുള്ള പ്രോലാപ്സിനോ കാരണമാകുന്നതോ സംഭാവന ചെയ്യുന്നതോ ആയ അവസ്ഥകളും പ്രവർത്തനങ്ങളും ഉൾപ്പെടുന്നു: ഗർഭധാരണവും പ്രസവവും വിട്ടുമാറാത്ത മലബന്ധം അല്ലെങ്കിൽ മലവിസർജ്ജനം കൊണ്ട് ബുദ്ധിമുട്ട് വിട്ടുമാറാത്ത ചുമ അല്ലെങ്കിൽ ബ്രോങ്കൈറ്റിസ് ആവർത്തിച്ചുള്ള ഭാരോദ്വഹനം അമിതഭാരം അല്ലെങ്കിൽ പൊണ്ണത്തടി ഗർഭധാരണവും പ്രസവവും
ഗർഭധാരണവും പ്രസവവുമാണ് പെൽവിക് ഓർഗൻ പ്രോലാപ്സിന്റെ ഏറ്റവും സാധാരണമായ കാരണങ്ങൾ.
ഗർഭാവസ്ഥയിലും പ്രസവസമയത്തും പ്രസവസമയത്തും നിങ്ങളുടെ യോനിയെ വലിച്ചുനീട്ടുകയും ദുർബലമാക്കുകയും ചെയ്യുന്ന പേശികളും ലിഗമെന്റുകളും ഫാസിയയും.
ഒരു കുഞ്ഞ് ജനിച്ച എല്ലാവർക്കും പെൽവിക് ഓർഗൻ പ്രോലാപ്സ് ഉണ്ടാകണമെന്നില്ല.
ചില സ്ത്രീകൾക്ക് പെൽവിസിൽ വളരെ ശക്തമായ പിന്തുണയുള്ള പേശികളും ലിഗമെന്റുകളും ഫാസിയയും ഉണ്ട്, ഒരിക്കലും ഒരു പ്രശ്നവുമില്ല.
ഒരിക്കലും കുഞ്ഞ് ജനിക്കാത്ത ഒരു സ്ത്രീക്ക് പെൽവിക് ഓർഗാൻസ് പ്രോലാപ്സ് ഉണ്ടാകാനും സാധ്യതയുണ്ട്.
ഇതും കാണുക ഡോളിചോഡഗ്ലാസ് റഫറൻസുകൾ ബാഹ്യ ലിങ്കുകൾ
എന്റെ ഇന്നലെകൾ
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രമുഖ നേതാക്കളിലൊരാളായിരുന്ന സി.കെ. ചന്ദ്രപ്പന്റെ ആത്മകഥയാണ് എന്റെ ഇന്നലെകൾ .
തായാട്ട് പബ്ലിക്കേഷൻ സംരംഭമായ ഹരിതം ബുക്‌സാണ് ഈ കൃതി പ്രസിദ്ധീകരിച്ചിരിക്കുന്നത്.
വൈക്കം സത്യാഗ്രഹത്തിന് ശേഷവും സാമൂഹിക അസമത്വം വിളയാടിയിരുന്ന കാലത്ത് പാണാവള്ളി സി.ജി. സദാശിവൻ തന്റെ അച്ഛൻ സി.കെ. കുമാരപ്പണിക്കരെ കമ്മ്യൂണിസ്റ്റ് പ്രസ്ഥാനത്തിലേക്ക് കൊണ്ടുവന്നതും അങ്ങനെ പ്രദേശത്തെ സമ്പന്നൻമാരിലൊരാളായ കുമാരപ്പണിക്കർ തൊഴിലാളി നേതാവായി വളർന്നതും 'ജൻമി കമ്മ്യൂണിസ്റ്റാവുന്നു' എന്ന ഭാഗത്തിൽ വിവരിക്കപ്പെടുന്നു.
പുന്നപ്ര-വയലാർ ആക്ഷൻ എന്ന് ആരംഭിക്കണമെന്ന് ആലോചിക്കാൻ ആലപ്പുഴയിൽ ചേർന്ന യോഗത്തിൽ കോൺഗ്രസ്സുകാരും കമ്മ്യൂണിസ്റ്റുകാരും ഒന്നിച്ച് ദിവാൻ സി.പി. രാമസ്വാമി അയ്യർക്ക് എതിരായ മുന്നേറ്റമാണ് ആവശ്യമെന്ന് പ്രഖ്യാപിച്ചതും യോഗം ആ തീരുമാനം അംഗീകരിച്ചതും അദ്ദേഹം വിവരിക്കുന്നു.
വയലാർ സമരം ആരംഭിക്കാനുള്ള നീക്കം തന്റെ ചാരപ്പോലീസ്  വഴി മണത്തറിഞ്ഞ ദിവാൻ വയലാറിൽ പട്ടാള ഭരണം പ്രഖ്യാപിച്ചു.
നിരോധനാജ്ഞ പുറപ്പെടുവിച്ചുകൊണ്ട് വിമാനത്തിലൂടെ നോട്ടീസ് വിതരണം ചെയ്തതും പട്ടാള വണ്ടികൾ തലങ്ങും വിലങ്ങും പാഞ്ഞതുമെല്ലാം സ്‌കൂൾ വിദ്യാർത്ഥിയായിരുന്ന ചന്ദ്രപ്പനെന്ന കുട്ടിയിൽ ഉയർത്തിയ ആശങ്കകൾ 'വിമാനത്തിൽ നിന്നു വീണ നോട്ടീസ്' എന്ന അധ്യായത്തിലുണ്ട്.
ചന്ദ്രപ്പൻ ചേർത്തല സ്‌കൂളിൽ ഫസ്റ്റ് ഫോമിൽ പഠിക്കുമ്പോഴായിരുന്നു പുന്നപ്ര-വയലാർ സമരം നടന്നത്.
ഏറ്റുമുട്ടൽ നടന്ന പ്രദേശത്തിന് തൊട്ടടുത്തായിരുന്നു വയലാർ രവിയുടെ വീട്.
വ്യത്യസ്ത രാഷ്ട്രീയപ്രസ്ഥാനങ്ങളിൽ ഉൾപ്പെട്ടവരായിരുന്നെങ്കിലും വയലാർ രവിയുടെ കുടുംബമാണ് സമരകാലത്ത് തന്റെ കുടുംബത്തെ സഹായിച്ചതെന്ന് അദ്ദേഹം അനുസ്മരിക്കുന്നു.
രവിയുടെ കൈപിടിച്ച് സ്‌കൂളിൽ പോയിരുന്നതും സ്‌കൂളിൽവെച്ച് എ.കെ. ആന്റണിയെ പരിചയപ്പെട്ടതുമെല്ലാം ആത്മകഥയുടെ ആദ്യഭാഗത്ത് അദ്ദേഹം രേഖപ്പെടുത്തിയിരിക്കുന്നു.
പിൽക്കാലത്ത് അച്ഛന്റെ സമരപാത പിന്തുടർന്ന് കമ്മ്യൂണിസ്റ്റ് പാർട്ടിയിലെത്തിയ ചന്ദ്രപ്പൻ കോളേജ് വിദ്യാർത്ഥി ആയിരിക്കുമ്പോൾ വീട്ടുകാരറിയാതെ ഗോവാ സമരത്തിൽ പങ്കെടുത്തതും വിമോചനസമരത്തെത്തുടർന്ന് പഠനം മുടങ്ങിയതും ആദ്യഭാഗത്തിലുണ്ട്.
'വ്യക്തി/രാഷ്ട്രീയം' എന്ന രണ്ടാം ഭാഗത്തിൽ ബുലുറോയ് ചൗധരിയുമായുണ്ടായിരുന്ന തന്റെ പ്രേമവും വിവാഹവും ചന്ദ്രപ്പൻ പ്രതിപാദിക്കുന്നുണ്ട്.
കമ്മ്യൂണിസ്റ്റ് പാർട്ടിയിലെ പിളർപ്പും അതിനാധാരമായ സംഭവങ്ങളുമാണ് മൂന്നാം ഭാഗത്തിലുള്ളത്.
കോൺഗ്രസും ഇടതുപക്ഷവും, ഇടതുപക്ഷത്തിന്റെ മത സമീപനവും തുടർന്നുള്ള ഭാഗങ്ങളിൽ പ്രതിപാദിച്ചിരിക്കുന്നു.
എന്റമ്മേടെ ജിമിക്കി കമ്മൽ ഇംഗ്ലീഷ് വിലാസം https://ml.wikipedia.org/wiki/Entammede_Jimikki_Kammal
2017-ൽ ലാൽ ജോസ് സംവിധാനം ചെയ്ത് പുറത്തിറങ്ങിയ വെളിപാടിന്റെ പുസ്തകം എന്ന ചലച്ചിത്രത്തിലെ ഒരു ഗാനമാണ് എന്റമ്മേടെ ജിമിക്കി കമ്മൽ .
ഷാൻ റഹ്മാൻ സംഗീത സംവിധാനം നിർവ്വഹിച്ചിരിക്കുന്ന ഈ ഗാനം ആലപിച്ചത് വിനീത് ശ്രീനിവാസൻ , രഞ്ജിത്ത് ഉണ്ണി എന്നിവർ ചേർന്നാണ്.
മലയാള കവി അനിൽ പനച്ചൂരാനാണ് ഗാനത്തിന്റെ വരികൾ എഴുതിയത്.
ചില നാടൻ പാട്ടുകളിൽ നിന്നും ഈ ഗാനത്തിലെ വരികൾ കടമെടുത്തിട്ടുമുണ്ട്.
സമൂഹമാധ്യമങ്ങളിലൂടെ വൈറലാവുകയും യൂട്യൂബിൽ ആരാധകർ ഗാനത്തിന്റെ നൃത്താവിഷ്കാരം ചേർക്കുകയും ചെയ്തതോടെ ഈ ഗാനം കൂടുതൽ ശ്രദ്ധിക്കപ്പെട്ടു.
ജിമിക്കി കമ്മൽ എന്ന പേരിലാണ് ഈ ഗാനം കൂടുതലായും അറിയപ്പെട്ടത്.
മോഹൻലാൽ , അനൂപ് മേനോൻ , ശരത് കുമാർ , അന്ന രേഷ്മ രാജൻ എന്നിവരാണ് വെളിപാടിന്റെ പുസ്തകത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ആന്റണി പെരുമ്പാവൂരാണ് ചിത്രത്തിന്റെ നിർമ്മാതാവ്.
വെളിപാടിന്റെ പുസ്തകത്തിന്റെ തിരക്കഥാകൃത്തായ ബെന്നി പി. നായരമ്പലം , ചിത്രത്തിന്റെ സംഗീത സംവിധായകനായ ഷാൻ റഹ്മാന് ജിമിക്കി കമ്മലിന്റെ ആദ്യത്തെ നാല് വരികൾ നൽകുകയും അതിന് സമാനമായ ഗാനത്തിന് ഈണം നൽകാൻ നിർദ്ദേശിക്കുകയും ചെയ്തു.
ഈണം നൽകിയതിനു ശേഷം ഗാനരചയിതാവ് അനിൽ പനച്ചൂരാനും ഷാൻ റഹ്മാനും ആദ്യ നാല് വരികൾ അതേപോലെ ഉപയോഗിക്കാൻ തീരുമാനിച്ചു.
വെളിപാടിന്റെ പുസ്തകത്തിന്റെ സംവിധായകൻ ലാൽ ജോസ് ഈ നിർദ്ദേശം അംഗീകരിക്കുകയും ചെയ്തു.
തുടർന്ന് അനിൽ പനച്ചൂരാൻ സമാനമായ വരികൾ ഗാനത്തോടൊപ്പം കൂട്ടിച്ചേർക്കുകയുണ്ടായി.
മലയാള ചലച്ചിത്ര നടനും സംവിധായകനും പിന്നണി ഗായകനുമായ വിനീത് ശ്രീനിവാസനും രഞ്ജിത്ത് ഉണ്ണിയും ചേർന്നാണ് ഈ ഗാനം ആലപിച്ചത്.
റിലീസും പ്രതികരണങ്ങളും
2017 ഓഗസ്റ്റ് 17ന് വെളിപാടിന്റെ പുസ്തകം എന്ന ചലച്ചിത്രത്തിന്റെ ഒരു പ്രോമോ വീഡിയോയായാണ് ഈ ഗാനം പുറത്തിറക്കിയത്.
തുടർന്ന് ഗാനം ഹിറ്റായി മാറുകയും ഗാനത്തിന്റെ പല നൃത്ത വീഡിയോകളും യൂട്യൂബ്, ഫെയ്‌സ്ബുക്ക് എന്നിവയിൽ പ്രത്യക്ഷപ്പെടുകയും ചെയ്തു.
ഇവയിൽ പല നൃത്താവിഷ്കാരങ്ങളും വൈറലായി മാറി.
കൊച്ചിയിൽ സ്ഥിതി ചെയ്യുന്ന ഇന്ത്യൻ സ്കൂൾ ഓഫ് കൊമേഴ്സിലെ അധ്യാപകരുടെയും വിദ്യാർത്ഥികളുടെയും സംഘം അവതതരിപ്പിച്ച നൃത്തത്തിന്റെ വീഡിയോയാണ് ഇത്തരത്തിൽ വളരെവേഗം പ്രശസ്തമായവയിലൊന്ന്.
ഈ നൃത്ത വീഡിയോയിലെ പ്രധാന നർത്തകരായിരുന്ന ഷെറിൽ ജി കടവൻ, അന്ന ജോർജ്ജ് എന്നിവരും ശ്രദ്ധിക്കപ്പെട്ടു.
തുടർന്ന് ഷെറിൽ ജി. കടവന് പല ചലച്ചിത്രങ്ങളിലും അഭിനയിക്കാൻ അവസരം വാഗ്ദാനം ചെയ്യപ്പെട്ടു.
പിന്നീട് അമേരിക്കൻ മാധ്യമ പ്രസിദ്ധീകരണ കമ്പനിയായ ന്യൂസ് കോർപ് ഈ ഗാനം അന്താരാഷ്ട്രമായി പ്രദർശിപ്പിക്കാനുള്ള അവകാശങ്ങൾ കരസ്ഥമാക്കുകയുണ്ടായി.
കൂടാതെ മുംബൈയിലെ ടീം നാച്ച് എന്ന നൃത്തസംഘത്തിലുള്ളവരുടെ നൃത്ത വീഡിയോയും ശ്രദ്ധിക്കപ്പെട്ടു.
നിക്കോൾ, സൊനാൽ എന്നിവരായിരുന്നു ഈ നൃത്താവിഷ്കാരം അവതരിപ്പിച്ചത്.
മലയാള ചലച്ചിത്ര അഭിനേതാവും നിർമ്മാതാവുമായ വിജയ് ബാബു , തന്റെ അടുത്ത ചലച്ചിത്രമായ ആട് 2-ൽ ഒരു ഗാനരംഗത്തിൽ സൊനാലും നിക്കോളും അഭിനയിക്കുമെന്ന് അറിയിച്ചിരുന്നു.
ഇത്തരത്തിൽ പ്രശസ്തമായ മറ്റൊരു വീഡിയോ ആദി എന്ന ചലച്ചിത്രത്തിന്റെ അണിയറ പ്രവർത്തകരുടേതായിരുന്നു.
പ്രണവ് മോഹൻലാൽ , അനുശ്രീ , അദിതി രവി , ലിന്റ ജിത്തു എന്നിവരായിരുന്നു ഈ വീഡിയോയിൽ നൃത്തം ചെയ്തത്.
അമേരിക്കൻ ചലച്ചിത്ര നടനും ടെലിവിഷൻ അവതാരകനുമായ ജിമ്മി കിമ്മൽ താൻ ഈ ഗാനത്തെ വളരെയധികം സ്നേഹിക്കുന്നുവെന്ന് ട്വീറ്റ് ചെയ്തിരുന്നു.
എന്റിക് അമൊറിം ഇംഗ്ലീഷ് വിലാസം https://ml.wikipedia.org/wiki/Enrique_Amorim ഇംഗ്ലീഷ് വിലാസം https://ml.wikipedia.org/wiki/Enrique_Amorim എന്റിക് അമൊറിം
ഉറുഗ്വേയൻ ( സ്പാനിഷ് ) നോവലിസ്റ്റും ചെറുകഥാകൃത്തുമായിരുന്നു എന്റിക് അമൊറിം ( ജൂലൈ 25, 1900 – ജൂലൈ 28, 1960).
ഇദ്ദേഹം സാൽറ്റോയിൽ ജനിച്ചു .
ബൊയ്ദോ സ്ട്രീറ്റ് സ്കൂൾ സാഹിത്യകാരന്മാരിൽ ഒരാളായിരുന്നു അമൊറിം.
(ബൊയ്ദോ സ്ട്രീറ്റ് സ്കൂൾ: 1920-കളിൽ നിലനിന്നിരുന്ന ഒരു ലാറ്റിനമേരിക്കൻ സാഹിത്യപ്രസ്ഥാനം).
ബ്യൂനസ് അയഴ്സിൽ താഴ്ന്ന വിഭാഗക്കാർ വസിച്ചിരുന്ന ഒരു പ്രദേശത്തിൽനിന്നാണ് പ്രസ്തുത പേര് പ്രസ്ഥാനത്തിന് ലഭിച്ചിട്ടുള്ളത്.
ഗ്രാമജീവിതചിത്രീകരണത്തിനു പ്രാധാന്യം നൽകി എന്നതുകൊണ്ടുമാത്രം ഒരു പ്രാദേശിക നോവലിസ്റ്റ് എന്നിദ്ദേഹത്തെ വിളിക്കാൻ പാടില്ലെന്നാണ് നിരൂപകമതം.
എന്റിക് അമൊറിമിന്റെ രചനകൾ
1934-ൽ പ്രസിദ്ധീകരിച്ച എൽപാസിയാനോ അഗ്വിലാറിലെ പ്രതിപാദ്യം നഗരത്തിൽ വിദ്യാഭ്യാസം പൂർത്തിയാക്കിയശേഷം സ്വന്തം എസ്റ്റേറ്റുകളിൽ മടങ്ങിയെത്തുന്ന ഒരു നിലമുടമയ്ക്ക് അഭിമുഖീകരിക്കേണ്ടിവരുന്ന പ്രശ്നങ്ങളാണ്.
സ്ഥലവാസിയായ ഒരു എസ്റ്റേറ്റുടമ ഇറ്റാലിയൻ കുടിയേറ്റക്കാരിൽ ഒരാളുടെ കുട്ടിയുടെ മരണത്തിനു കാരണമാകുന്നതും കുട്ടിയുടെ അച്ഛൻ അയാളെ കൊല്ലുന്നതുമാണ് എൽ കബല്ലോ ഇ സുസോംബ്രയിലെ കഥ.
ല ദെ സെംബോ കാദുവ (1958) ആദ്യകാല കുടിയേറ്റക്കാരുടെ കഥയാണ്.
വ്യവസായത്തിന്റെയും നവീന വാർത്താവിതരണമാധ്യമങ്ങളുടെയും വരവോടെ അവരുടെ ജീവിത രീതികളിൽ ചടുലമായ പരിവർത്തനങ്ങളുണ്ടാകുന്നു.
ഒഴിവാക്കാനാകാത്തതെങ്കിലും ഈ വ്യതിയാനങ്ങൾ എത്രമാത്രം ദുഃഖകരമാണെന്നു നോവലിസ്റ്റ് ഹൃദയസ്പർശിയായി വരച്ചുകാട്ടുന്നു.
പട്ടിണിയും കുറ്റകൃത്യങ്ങളും തമ്മിലുള്ള ബന്ധത്തെ അപഗ്രഥിക്കുന്ന കോറൽ ആബ്രീയെറൊറ്റോ (1956) , വനവാസികളെപ്പറ്റിയുള്ള ലോസ്മോൺറ്റാറെയ്സസ് (1957) എന്നിവയും ഇദ്ദേഹത്തിന്റെ മുഖ്യകൃതികളുടെ പട്ടികയിൽപ്പെടുന്നു.
ഐശ്വര്യസമൃദ്ധിയാൽ അനുഗൃഹീതയാകുന്ന ഒരു വേശ്യയുടെ ദുരന്തകഥയായ ഇവ ബർഗോസ് (1960) ഇദ്ദേഹത്തിന്റെ മരണാനന്തരമാണു പ്രസിദ്ധീകരിച്ചത്.
പല വിഭാഗങ്ങളിൽ ഉൾപ്പെടുത്താവുന്ന നോവലുകൾ അമൊറിം രചിച്ചിട്ടുണ്ട്.
ശ്രദ്ധേയമായ കുറെ ചെറുകഥകളുടെ കർത്താവുകൂടിയാണിദ്ദേഹം.
അലങ്കാരരഹിതമായ ലളിതശൈലി, ശക്തമായ കല്പനാവൈഭവം, കുറ്റമറ്റ ആഖ്യാനപാടവം എന്നിവ ഇദ്ദേഹത്തിന്റെ രചനകളുടെ പ്രത്യേകതകളാണ്.
1960-ൽ അമൊറിം നിര്യാതനായി.
പുറത്തേക്കുള്ള കണ്ണികൾ http://encyclopedia2.thefreedictionary.com/Enrique+Amorim http://www.imdb.com/name/nm0025270/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൊറിം, എന്റിക് (1900 - 60) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചന്ദ്രശേഖരൻ ഇംഗ്ലീഷ് വിലാസം https://ml.wikipedia.org/wiki/E.
_Chandrasekharan
കേരളത്തിലെ പൊതുപ്രവർത്തകനും സി.പി.ഐ. നേതാവുമാണ് ഇ.
ചന്ദ്രശേഖരൻ .
2016 മുതൽ 2021 വരെ, പതിനാലാം നിയമസഭയിലെ,  കേരള സംസ്ഥാനത്തെ റവന്യൂ വകുപ്പ് മന്ത്രിയായിരുന്നു.
കാഞ്ഞങ്ങാട് നിയമസഭാമണ്ഡലത്തെയാണ് ഇദ്ദേഹം പ്രതിനിധീകരിച്ചിരുന്നത്.
എൽഡിഎഫ് സർക്കാർ ഒന്നാം വർഷത്തിൽ എത്തുമ്പോൾ കയ്യേറ്റം തടയാനായി എന്നതാണ് ഏറ്റവും വലിയ നേട്ടം.
പതിനഞ്ചാം നിയമസഭയിലെ, കാഞ്ഞങ്ങാട് നിയമസഭാമണ്ഡലത്തെ പ്രതിനിധീകരിക്കുന്ന എം.എൽ.എ യാണ്.
1948 ഡിസംബർ 28ന് പി കുഞ്ഞിരാമൻ നായരുടേയും ഇടയില്ലം പാർവതിഅമ്മയുടേയും മകനായി പെരുമ്പളയിൽ ജനിച്ചു.
അധികാരസ്ഥാനങ്ങൾ 2005 മുതൽ സി.പി.ഐ സംസ്ഥാന സെക്രട്ടറിയേറ്റ് അംഗമാണ്.
തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ വർഷം മണ്ഡലം വിജയി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും മറ്റുമത്സരാർഥികൾ പാർട്ടിയും മുന്നണിയും 2016 കാഞ്ഞങ്ങാട് നിയമസഭാമണ്ഡലം ഇ.
ചന്ദ്രശേഖരൻ സി.പി.ഐ. , എൽ.ഡി.എഫ്. ധന്യ സുരേഷ് ഐ.എൻ.സി. , യു.ഡി.എഫ്. എം.പി. രാഘവൻ ബി.ഡി.ജെ.എസ്. എൻ.ഡി.എ. 2011 കാഞ്ഞങ്ങാട് നിയമസഭാമണ്ഡലം ഇ.
ചന്ദ്രശേഖരൻ സി.പി.ഐ. , എൽ.ഡി.എഫ്. എം.സി. ജോസ് ഐ.എൻ.സി. യു.ഡി.എഫ്. മടിക്കൈ കമ്മാരൻ ബി.ജെ.പി. , എൻ.ഡി.എ. അവലംബം ↑ http://specials.manoramaonline.com/News/2017/ldf-government-anniversary/index.html ↑ ↑ http://www.keralaassembly.org E. Chandrasekharan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോൺ ഫിലിപ്പോസ് ഇംഗ്ലീഷ് വിലാസം https://ml.wikipedia.org/wiki/E.
_John_Philipose
പൊതുപ്രവർത്തകനും കോൺഗ്രസ് നേതാവുമായിരുന്നു ഇ.
ജോൺ ഫിലിപ്പോസ് .
നിരണം പഞ്ചായത്തിൽ ഇലഞ്ഞിക്കൽ കുടുംബത്തിലാണ് ജനനം.
1936-ൽ തിരുവല്ലയിൽ നിന്ന് ശ്രീമുലം പ്രജാസഭയിലേക്ക് സംയുക്ത രാഷ്ട്രീയ കോൺഗ്രസിന്റെ ഭാഗമായി മത്സരിച്ചിട്ടുണ്ട്.
അധികാര സ്ഥാനങ്ങൾ 1949 മുതൽ 1951 വരെ തിരുകൊച്ചി സംസ്ഥാന മന്ത്രിസഭയിലെ കൃഷി, പൊതു മരാമത്ത്, ദൂര വിനിമയം മന്ത്രിയായിരുന്നു .
സഹോദരൻ - ഇ.
ജോൺ ജേക്കബ് അവലംബം
പ്രജിത്‌ ഇംഗ്ലീഷ് വിലാസം https://ml.wikipedia.org/wiki/E.
_Prajith ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
2015 ൽ കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം നേടിയ ചിത്രകാരനാണ് ഇ.
പ്രജിത്‌ (ജനനം 1993).
1993-ൽ തലശ്ശേരിയിലാണ്‌ പ്രജിത്തിന്റെ ജനനം.
തൃശ്ശൂർ കോളേജ്‌ ഓഫ്‌ ഫൈൻ ആർട്‌സിൽ അവസാന വർഷ വിദ്യാർത്ഥിയായ പ്രജിത്തിന്റെ, ജലച്ചായവും ചാർക്കോളും ഉപയോഗിച്ചാണ്‌ ചിത്രം രചിച്ച,  ശീർഷകമില്ലാത്ത (ട്രിപ്‌റ്റിച്ച്‌) ചിത്രത്തിനാണ്‌ 25,000 രൂപയുടെ മുഖ്യപുരസ്‌കാരം ലഭിച്ചിട്ടുള്ളത്‌.
ജീവിത യാഥാർത്ഥ്യങ്ങളിലെ വൈരുദ്ധ്യങ്ങളും സങ്കീർണ്ണതകളുമാണ്‌ തന്റെ സമീപകാലങ്ങളിലെ ചിത്രങ്ങളിൽ എന്ന്‌ പ്രജിത്‌ സൂചിപ്പിക്കുന്നു.
ഗായത്രി ഇംഗ്ലീഷ് വിലാസം https://ml.wikipedia.org/wiki/E.
_Gayathri
കർണ്ണാടക സംഗീത രംഗത്തെ ഒരു വീണാ വിദുഷിയാണ് ഇ.
ഗായത്രി (Echampati Gayathri) (née Gayathri Vasantha Shoba), വീണ ഗായത്രി എന്ന് പൊതുവേ അറിയപ്പെടുന്നു.
(ജനനം നവംബർ 9, 1959) തമിഴ്‌നാട് മ്യൂസിൿ ആന്റ് ഫൈൻ ആർട്‌സ് സർവ്വകലാശാലയുടെ പ്രഥമ വൈസ് ചാൻസലർ ആയി മുഖ്യമന്ത്രി ജയലളിത ഗായത്രിയെ 2013 നവംബറിൽ നിയമിക്കുകയുണ്ടായി.
2002-ൽ സംഗീത നാടക അക്കാഡമി അവാർഡും 1984-ൽ തമിഴ്‌നാട് സർക്കാരിന്റെ കലൈമാമണി പുരസ്കാരവും ഗായത്രിയ്ക്ക് ലഭിച്ചു.
1959 നവംബർ 9-നു ജനിച്ച ഗായത്രി ആദ്യം മാതാപിതാക്കളുടെയും പിന്നീട് സംഗീതകലാനിധി ടി.എം. ത്യാഗരാജന്റെയും അടുത്തുനിന്ന് സംഗീതം അഭ്യസിച്ചു.
9 വയസ്സിൽ കച്ചേരി തുടങ്ങിയ ഗായത്രി ഇന്ത്യയിലും വിദേശങ്ങളിലും പല ഇടങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്.
ധാരാളം സംഗീത ആൽബങ്ങളും ഗായത്രിയുടേതായി ഉണ്ട്.
പുരസ്കാരങ്ങൾ Senior Grade-awarded by All India Radio at the age of 13; without audition in recognition of prodigious talents, in 1973. 'Kalaimamani', Tamil Nadu state award from Dr. M. G. R. in 1984. 'Sangeet Natak Akademi' award from Dr. Abdul Kalam in 2002. 'Kumara Gandharva' award from Madhya Pradesh Government in 1999.
Sangeetha Kalasikhamani, 2001 by The Indian Fine arts Society, Chennai. 'Sangeetha Kalasarathy', from  Sri Parthasarathy Swami Sabha in 2009. 'Lifetime Achievement' award from Rotary East Chennai in 2011.
അവലംബം സ്രോതസ്സുകൾ പുറത്തേക്കുള്ള കണ്ണികൾ Ode to queen of musical instruments Archived 2006-01-07 at the Wayback Machine .
Tanam day for Gayathri E.Gayathri is appointed as the First vice-chancellor of the Tamil Nadu Music and Fine Arts University
മൊയ്തു മൗലവി ഇംഗ്ലീഷ് വിലാസം https://ml.wikipedia.org/wiki/E.
_Moidu_Moulavi
സ്വാതന്ത്ര്യസമര സേനാനിയും സലഫി നേതാവും ഇസ്ലാമിക പണ്ഡിതനും സാമൂഹികപരിഷ്കർത്താവുമായിരുന്നു ഇ.
മൊയ്തു മൗലവി ജീവിതരേഖ
സാമൂഹികപരിഷ്കർത്താവായിരുന്ന കോടഞ്ചേരി മരക്കാർ മുസ്ലിയാരുടെ മകനായി പൊന്നാനി താലൂക്കിലെ മാറഞ്ചേരിയിലായിരുന്നു ജനനം.
മാതാവ് എളയേടത്ത് ഉമ്മത്തി ഉമ്മ.
പഠനം‌
വിദ്യാഭ്യാസത്തിനുള്ള സൗകര്യങ്ങൾ വളരെ കുറവായിരുന്ന കാലമായിരുന്നു മൊയ്തു മൗലവിയുടേത്.
മൂന്നാം തരം എന്നറിയപ്പെടുന്ന, നാലാം തരം വരെയുള്ള ഒരു സ്കൂളിലാണ് മൗലവി പഠനം തുടങ്ങുന്നത്.
സ്കൂളിൽ ചേരും മുൻപ് ഖുർആൻ പഠിപ്പിക്കുന്ന 'നാഗദം' എന്ന കീഴ്വഴക്കമാണ് അന്ന് നിലവിലുണ്ടായിരുന്നത്.
അഞ്ചു വർഷത്തെ ഖുർആൻ പഠനമായിരുന്നു വിദ്യാഭ്യാസത്തിലെ ഏറ്റവും വലിയ നേട്ടമായി അന്ന് പരിഗണിച്ചിരുന്നത്.
അറബി ഭാഷ പഠിക്കാൻ തുടങ്ങുന്നതിനും മുമ്പ് ഖുർ‌ആൻ മുഴുവൻ ഹൃദിസ്ഥമാക്കണം.
അദ്ധ്യാപകർക്ക് ഖുർആനെപ്പറ്റി വിവരമില്ലായിരുന്നു എന്ന് മൊയ്തു മൗലവി തന്റെ ആത്മകഥയിൽ പറയുന്നു. 'ദുഷിച്ച സമ്പ്രദായം' എന്നാണ് മൗലവി ഈ പഠന രീതിയെ തൻറെ ആത്മകഥയിൽ വിശേഷിപ്പിക്കുന്നത്.
ഇക്കാലത്ത് പരിഷ്കൃതാശയക്കാരനായ ശൈഖ് ഹംദാനി സാഹിബുമായി പരിചയപ്പെടാൻ കഴിഞ്ഞത് മൗലവിയുടെ ജീവിതത്തിലെ വഴിത്തിരിവായി.
അദ്ദേഹത്തിൽ നിന്ന് മൊയ്തു മൗലവി ഉർദുഭാഷ സ്വായത്തമാക്കി.
പിന്നീട് വാഴക്കാട്ടെ മദ്രസ്സയിൽ പഠനം തുടർന്ന അദ്ദേഹത്തിന് ചാലിലകത്ത് കുഞ്ഞഹമ്മദ് ഹാജി എന്ന മത പണ്ഡിതനെ ഗുരുവായി ലഭിച്ചു .
പുരോഗമന ചിന്താഗതിക്കാരനും ദേശീയവാദിയുമായിരുന്ന അദ്ദേഹം.
ഇക്കാരണത്താൽ അദ്ദേഹത്തെ മദ്രസയുടെ യാഥാസ്ഥിതികനായ നടത്തിപ്പുകാരൻ അവിടെ നിന്ന് പുറത്താക്കി.
ചാലിലകത്ത് കുഞ്ഞഹമ്മദ് ഹാജി പിന്നീട് കോഴിക്കോട് തന്റെ അധ്യാപന ചര്യ തുടർന്നപ്പോൾ മൊയ്തു മൗലവിയും അദ്ദേഹത്തിനു കീഴിൽ ചേർന്ന് പഠിക്കാൻ കോഴിക്കോട്ടെത്തുകയായിരുന്നു.
കോഴിക്കോട് ബാസൽ മിഷൻ കോളേജിൽ പഠിച്ചിരുന്ന അബ്ദുറഹ്‌മാൻ സാഹിബ് ‍ചാലിലകത്ത് കുഞ്ഞഹമ്മദ് ഹാജിയെ സന്ദർശിക്കാൻ പതിവായി വരാറുണ്ടായിരുന്നു.
അവിടെ വെച്ചാണ് മൗലവി അബ്ദുറഹ്‌മാൻ സാഹിബുമായി പരിചയപ്പെടുന്നത്.
ഈ ബന്ധമാണ് ഒരു രാഷ്ട്രീയ പ്രവർത്തകനായി മൊയ്തു മൗലവിയെ പരിവർത്തിപ്പിച്ചത്.
സമരരംഗം
ഖിലാഫത്ത് , കോൺഗ്രസ് പ്രസ്ഥാനങ്ങളുടെ മുന്നണിപ്പോരാളിയായിരുന്നു ഇ.
മൊയ്തു മൗലവി .
മുഹമ്മദ് അബ്ദുൽ റഹിമാൻ സാഹിബിന്റെ വലംകൈയായി പ്രവർത്തിച്ചു .
പത്രപ്രവർത്തനരംഗത്തും അദ്ദേഹം സംഭാവന നല്കിയിട്ടുണ്ട് അൽ അമീൻ പത്രം തുടങ്ങിയപ്പോൾ അതിന്റെ സഹപത്രാധിപരായി.
തുടർന്ന് വളരെക്കാലം അൽ അമീനിന്റെ മുഖ്യ പത്രാധിപരായിരുന്നു.
കോൺഗ്രസ് പ്രവർത്തകനായി സ്വാതന്ത്ര്യസമരത്തിൽ പങ്കെടുക്കുകയും പിന്നീട് കെ.പി. കേശവൻമേനോൻ , കെ. കേളപ്പൻ , കെ. മാധവൻ നായർ , എ.കെ.ജി. തുടങ്ങിയ കോൺഗ്രസ് പ്രവർത്തകരോടൊപ്പം മലബാറിലെ നേതാവായി വളരുകയും ചെയ്തു.
1921- ലെ മലബാർ ലഹളക്കാലത്ത് മൊയ്തുമൗലവി ജയിലിൽ ക്രൂരമർദ്ദനത്തിനിരയായി.
മാറഞ്ചേരിയിലെ വീട് പട്ടാളക്കാർ കൊള്ളയടിച്ചു.
മലബാർ ലഹള , ഖിലാഫത്ത്, നിയമലംഘനം‌ എന്നിങ്ങനെ സം‌ഭവബഹുലമായിരുന്നു അദ്ദേഹത്തിന്റെ പ്രക്ഷോഭകാലം.
ഇക്കാലത്ത് വെല്ലൂർ, രാജമന്ത്രി  എന്നീ ജയിലുകളിലും‌ അദ്ദേഹം ജയിൽവാസം അനുഭവിച്ചു.
സ്വാതന്ത്യാനന്തര കാലം
കോഴിക്കോട് മുനിസിപ്പൽ കൗൺസിൽ, മലബാർ ഡിസ്ട്രിക്റ്റ് ബോർഡ് എന്നിവയിൽ അംഗമായ അദ്ദേഹം ഭരണഘടനാ നിർമ്മാണ സമിതിയിലും രാജ്യസഭയിലും പ്രതിനിധിയായി.
കെ.പി.സി.സി, എ.ഐ.സി.സി എന്നിവയിൽ ദീർഘകാലം അംഗമായി പ്രവർത്തിച്ചിട്ടുണ്ട്.
1985-ൽ അലഹാബാദിൽ വെച്ച് നടന്ന സ്വാതന്ത്ര്യ സമര സേനാനികളുടെ സമ്മേളനത്തിൽ മൊയ്തുമൗലവിക്ക് പ്രത്യേക ബഹുമതി നൽകി ആദരിച്ചു.
സമ്മേളനത്തിന് പതാക ഉയർത്തിയതും അദ്ദേഹമായിരുന്നു.
നൂറ്റി എട്ട് വയസ്സുള്ളപ്പോൾ ചേകന്നൂർ മൗലവിയുടെ തിരോധാനവുമായി ബന്ധപ്പെട്ട് ഇദ്ദേഹം കോഴിക്കോട് നിന്ന് തൃശൂർ വരെ അന്നത്തെ മുഖ്യമന്ത്രി കെ. കരുണാകരനെ കാണാൻ യാത്ര ചെയ്തത് ശ്രദ്ധേയമായിരുന്നു.
പ്രാദേശിക പോലീസിൽ നിന്നും ഇതിന്റെ അന്വേ‍ഷണം ക്രൈം ബ്രാഞ്ച് ഏറ്റെടുക്കണമെന്ന് ആവശ്യപ്പെട്ട് ഇദ്ദേഹം നടത്തിയ ഒറ്റയാൾ നിരാഹാര സമര പ്രഖ്യാപനം പ്രായത്തിലും തളരാത്ത പോരാട്ട വീര്യത്തിന്റെ തെളിവായി വ്യാഖ്യാനിക്കപ്പെട്ടു.
ജീവിതത്തിന്റെ അവസാന കാലം വരെ എഴുത്തും വായനയും അദ്ദേഹം തുടർന്നു പോന്നു.
പ്രധാന ഗ്രന്ഥങ്ങൾ കാലഘട്ടങ്ങളിലൂടെ എന്റെ കൂട്ടുകാരൻ-മുഹമ്മദ് അബ്ദുറഹ്‌മാൻ സാഹിബ് ഇന്ത്യൻ സ്വാതന്ത്ര്യപ്രസ്ഥാനം ഇസ്ലാഹി പ്രസ്ഥാനം സ്വാതന്ത്ര്യ സമര സ്മരണ മൗലവിയുടെ ആത്മകഥ സലഫീ പ്രസ്ഥാനം ആദ്യകാല ചരിത്രം മരണം
1995 ജൂൺ എട്ടിന്, നൂറ്റി പത്താം വയസ്സിൽ  മൊയ്തു മൗലവി അന്തരിച്ചു.
അവലംബം മൗലവിയുടെ ആത്മകഥ ( ഡി.സി. ബുക്ക്സ് ) മൊയ്തു മൗലവി സെഞ്ച്വറി മെമ്മോറിയൽ സോവനീർ ( 1989. പത്രാധിപർ: പ്രൊഫ: കടവനാട് മുഹമ്മദ് )
ഗോപാലകൃഷ്ണമേനോൻ ഇംഗ്ലീഷ് വിലാസം https://ml.wikipedia.org/wiki/E.
_Gopalakrishna_Menon
കൊടുങ്ങല്ലൂർ നിയമസഭാ മണ്ഡലത്തേ ഒന്നും നാലും കേരളാ നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് ഇ.
ഗോപാലകൃഷ്ണമേനോൻ (16 ജനുവരി 1919 - 08 സെപ്റ്റംബർ 1996).
1919 ജനുവരി 16-നാണ് ഗോപാലകൃഷ്ണമേനോൻ ജനിച്ചത്.
വി. സരസ്വതിയാണ് ഭാര്യ.
ഇവർക്ക് മൂന്ന് ആൺമക്കളും, ഒരു പെൺകുട്ടിയുമുണ്ട്.
1996 സെപ്റ്റംബർ 8-ന് ഇദ്ദേഹം അന്തരിച്ചു.
1942-ൽ സി.പി.ഐ. യിൽ ചേരുന്നതിനു മുൻപ് ഇദ്ദേഹം സജീവ കോൺഗ്രസ് പ്രവർത്തകനായിരുന്നു.
കൊച്ചിൻ കർഷകസഭാ സെക്രട്ടറി (1943), തിരുക്കൊച്ചി കർഷകസംഘം സെക്രട്ടറി (1952-56); കേരള കർഷകസംഘം സെക്രട്ടറി, സി.പി.ഐ.യുടെ ദേശീയ സംസ്ഥാന എക്സിക്യൂട്ടിവ് അംഗം എന്നീ നിലകളിലും ഇ.
ഗോപാലകൃഷ്ണമേനോൻ പ്രവർത്തിച്ചിരുന്നു.
കൊച്ചി നിയമസഭയിലും(1949), തിരുക്കൊച്ചി (1952) നിയമസഭയിലും ഗോപാലകൃഷ്ണമേനോൻ അംഗമായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ., യു.ഡി.എഫ് ഇ.
ഗോപാലകൃഷ്ണമേനോൻ സി.പി.ഐ., എൽ.ഡി.എഫ് 1970 കൊടുങ്ങല്ലൂർ നിയമസഭാമണ്ഡലം ഇ.
ഗോപാലകൃഷ്ണമേനോൻ സി.പി.ഐ. പി.വി. അബ്ദുൽ ഖാദർ സ്വതന്ത്ര സ്ഥാനാർത്ഥി 1965 കൊടുങ്ങല്ലൂർ നിയമസഭാമണ്ഡലം കെ.സി.എം. മേത്തർ കോൺഗ്രസ് (ഐ.) ഇ.
ഗോപാലകൃഷ്ണമേനോൻ സി.പി.ഐ. 1960 കൊടുങ്ങല്ലൂർ നിയമസഭാമണ്ഡലം പി.കെ. അബ്ദുൾ ഖാദിർ കോൺഗ്രസ് (ഐ.) ഇ.
ഗോപാലകൃഷ്ണമേനോൻ സി.പി.ഐ. 1957 കൊടുങ്ങല്ലൂർ നിയമസഭാമണ്ഡലം ഇ.
ഗോപാലകൃഷ്ണമേനോൻ സി.പി.ഐ. എ.കെ. കുഞ്ഞുമൊയ്തീൻ കോൺഗ്രസ് (ഐ.) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം
ജോൺ ജേക്കബ് ഇംഗ്ലീഷ് വിലാസം https://ml.wikipedia.org/wiki/E.
_John_Jacob
കേരളത്തിലെ പൊതുപ്രവർത്തകനും കേരള കോൺഗ്രസ് നേതാവുമായിരുന്നു ഇ.
ജോൺ ജേക്കബ് .
ഇലഞ്ഞിക്കൽ ബേബി, നിരണം ബേബി എന്നൊക്കെ അറിയപ്പെട്ടിരുന്ന ജോൺ ജേക്കബ് കുട്ടനാട്ടിലെ കർഷക നേതാവായിരുന്നു.
മർച്ചന്റ് നേവിയിലും കരസേനയിലും ഉദ്യോഗസ്ഥനായിരുന്നു.
1978 സെപ്തംബർ 26 ന് മരിച്ചു.
അധികാര സ്ഥാനങ്ങൾ കേരള കോൺഗ്രസ് അദ്ധ്യക്ഷൻ 1977 ൽ ഭക്ഷ്യം പൊതുവിതരണം മന്ത്രിയായിട്ടുണ്ട് കുടുംബം
ജോൺ ഫിലിപ്പോസ് അവലംബം
ബാലാനന്ദൻ ഇംഗ്ലീഷ് വിലാസം https://ml.wikipedia.org/wiki/E.
_Balanandan
കേരളത്തിലെ പ്രമുഖ കമ്മ്യൂണിസ്റ്റ് നേതാവായിരുന്നു ഇ.
ബാലാനന്ദൻ ( ജൂൺ 16 , 1924 - ജനുവരി 19 , 2009 ).
കേരളത്തിലെ തൊഴിലാളി പ്രസ്ഥാനത്തിന്റെ അമരക്കാരിലൊരാളായാണ് ബാലാനന്ദൻ അറിയപ്പെട്ടത്.
1978 മുതൽ 2005 വരെ സി.പി.ഐ.(എം) പോളിറ്റ്‌ ബ്യൂറോ അംഗമായിരുന്നു.
തീരെ ചെറിയപ്രായത്തിൽ തന്നെ പൊതുപ്രവർത്തരംഗത്തിറങ്ങി.
വിദ്യാഭ്യാസം മുഴുമിക്കാൻ കഴിഞ്ഞിരുന്നില്ല.
വിവിധ ജോലികൾ ചെയ്ത നാടുകൾ ചുറ്റിക്കറങ്ങി.
കേരളത്തിലെ വ്യവസായിക കേന്ദ്രമായ ആലുവയിൽ എത്തിച്ചേർന്നു.
അവിടത്തെ ഫാക്ടറി തൊഴിലാളികളെ സംഘടിപ്പിക്കാൻ മുൻകൈയ്യെടുത്തു.
അവിഭക്ത കമ്മ്യൂണിസ്റ്റ് പാർട്ടിയിൽ നിന്ന് പാർട്ടി രണ്ടായപ്പോൾ സി.പി.ഐ.എമ്മിന്റെയൊപ്പം നിന്നു.
1967 ൽ വടക്കേക്കര മണ്ഡലത്തെ പ്രതിനിധീകരിച്ച് നാലാമത്തെ കേരള നിയമസഭയിലെത്തി.
1980 മുതൽ 1984 വരെ ലോകസഭാംഗമായിരുന്നു.
സി.ഐ.ടി.യുവിന്റെ ആദ്യ സംസ്ഥാന ജനറൽ സെക്രട്ടറിയായിരുന്നു.
2009 ജനുവരി 19 ന് അന്തരിച്ചു.
കൊല്ലം ജില്ലയിലെ ശക്തികുളങ്ങരയിലെ എരുവപ്പെട്ടിയിൽ 1924-ലായിരുന്നു ബാലാനന്ദന്റെ ജനനം.
പിതാവ് കൊച്ചുതോപ്പിൽ കുഞ്ഞുരാമൻ ചാന്നാർ, മാതാവ് വറുവപ്പ വീട്ടിൽ ഉണ്ണി കാളിഈശ്വരി.
ഇവരുടെ മൂത്ത പുത്രനായിരുന്നു ബാലാനന്ദൻ.
ഇവർക്കൊരു പെൺകുഞ്ഞു പിറന്നതിന്റെ ഉടൻ തന്നെ മാതാപിതാക്കൾ വിവാഹമോചനം തേടി.
അമ്മ രണ്ടാം വിവാഹം കഴിച്ചു, അമ്മയുടെ കൂടെയായിരുന്നു ബാലാനന്ദൻ വളർന്നത്.
ശക്തികുളങ്ങര സെന്റ് ജോസഫ് പ്രൈമറി സ്കൂളിലും, മിഡിൽ സ്കൂളിലുമായിരുന്നു വിദ്യാഭ്യാസം.
എന്നാൽ പരീക്ഷ എഴുതാൻ കഴിയാതെ വിദ്യാഭ്യാസം അവസാനിപ്പിച്ചു.
സാമ്പത്തിക ബുദ്ധിമുട്ടുകൊണ്ടാണ് പരീക്ഷ എഴുതാൻ കഴിയാതിരുന്നത്.
കള്ളുഷാപ്പിൽ ജോലിക്കുപോയിയെങ്കിലും രണ്ടു വർഷത്തിനപ്പുറം അത് തുടർന്നില്ല.
കോയമ്പത്തൂരിൽ ജോലിക്കായി പോയെങ്കിലും നല്ല ജോലി ശരിയായില്ല.
ആലുവയിൽ എത്തി കോൺട്രാക്ടറുടെ കീഴിൽ ജോലിക്കു ചേർന്നു.
ഇന്ത്യൻ അലുമിനിയം കമ്പനിയിൽ ആയിരുന്നു കരാർ ജോലി.
എന്നാൽ കമ്പനി പ്രവർത്തനം ആരംഭിച്ചപ്പോൾ, ബാലാനന്ദന്റെ കഴിവുകൾ കണ്ട കരാർ കമ്പനിക്കാരൻ ഐ.എ.സിയിൽ സ്ഥിരം ജോലിക്ക് ശുപാർശ ചെയ്യുകയായിരുന്നു.
ആലുവയിൽ തൊഴിലാളി യൂണിയനുകൾ രൂപംകൊണ്ടു വരുന്ന കാലമായിരുന്നു അത്.